สำหรับคนมาร้านสวัสดีครั้งแรก ดูจากหน้าร้านเหมือนจะมีที่นั่งไม่กี่โต๊ะและยังอยู่ใกล้เตาทำผัดไทย หอยทอด ดูเหม็นและร้อนมาก ไม่น่านั่งเลย แต่จริงๆ ร้านมีส่วนนั่งทานด้านหลังร้าน เดินทะลุเข้าไปด้านใน มีที่นั่งเยอะเลย 

หอยทอดกระทะร้อน, ซีฟู๊ดกระทะร้อน (100 บาท): เมนูเด็ดประจำร้าน ให้เครื่องเยอะและสดมาก หอยนางรมตัวใหญ่ ปลาหมึกเนื้อเด้ง ทอดมาแบบแป้งบางกรอบ ไม่มันเยิ้ม เกลี่ยหน้ามาดี๊ดี ตักตรงไหนก็เจอแป้งกรอบๆ ห่อเครื่องทุกคำ อร่อยไม่มีที่ติ 

ผัดไทยกุ้งสด (100): ส่วนผัดไทย ร้านนี้มีเส้นแบบเดียว ไม่มีวุ้นเส้น เส้นจันทร์ให้เลือก เส้นจะค่อนข้างหนา ผัดแบบแฉะหน่อย แล้วแต่คนชอบ ส่วนตัวชอบผัดไทยผัดแห้งๆ มากกว่า โดยรวมก็โอเลยนะ กุ้งสดอร่อยดี 

ดูเหมือนราคาจะสูงหน่อย แต่ถ้าลองทานจะรู้ถึงความคุ้มค่า จ่ายเพิ่มอีกนิดได้ของสดอร่อยแบบเต็มปากเต็มคำไปเลยดีกว่าค่ะ

ร้านอยู่แถวตลาดราชวัตร ถนนนครไชยศรี จอดรถข้างทางตามเวลาได้ค่ะ